62022CO0426_INF
Digriet tal-Qorti tal-Ġustizzja (Is‑Sitt Awla) tal‑20 ta’ Ġunju 2023 –SOLE-MiZo vs Nemzeti Adó- és Vámhivatal Fellebbviteli Igazgatósága
(Kawża C‑426/22) (
1
)
“Rinviju għal deċiżjoni preliminari – Sistema komuni ta’ taxxa fuq il-valur miżjud – Direttiva 2006/112/KE – Artikolu 183 – 110530 / Prinċipji ta’ effettività u ta’ newtralità fiskali – Tnaqqis tat-taxxa tal-input imħallsa – Rimbors tal-eċċess – 110515 / Kalkolu tal-interessi dovuti minħabba l-indisponibbiltà ta’ eċċess ta’ VAT deduċibbli kkunsidrat bi ksur tad-dritt tal-Unjoni – Żvalutazzjoni tal-munita)”
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Tnaqqis tat-taxxa tal-input imħallsa – Regoli li jirregolaw l-eżerċizzju tad-dritt ta’ tnaqqis – Ħlas lura tal-eċċess – Prinċipji ta’ effettività u ta’ newtralità fiskali – Kalkolu tal-interessi dovuti minħabba l-indisponibbiltà ta’ eċċess ta’ VAT deduċibbli miżmum bi ksur tad-dritt tal-Unjoni – Assenza ta’ kumpens għall-iżvalutazzjoni tal-munita li ċċaħħad lill-persuna taxxabbli minn kumpens adegwat – Inammissibbiltà
(Direttiva tal-Kunsill 2006/112, Artikolu 183)
(ara l-punti 37 sa 49, 54, u d-dispożittiv)
Dispożittiv
L-Artikolu 183 tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud, kif ukoll il-prinċipji ta’ effettività u ta’ newtralità fiskali
għandhom jiġu interpretati fis-sens li:
jipprekludu l-prattika ta’ Stat Membru li jikkalkola l-interessi fuq l-eċċess tat-taxxa fuq il-valur miżjud (VAT) deduċibbli miżmuma minn dak l-Istat Membru lil hinn minn perijodu raġonevoli bi ksur tad-dritt tal-Unjoni, billi japplika rata li tikkorrispondi għar-rata bażi tal-bank ċentrali nazzjonali, biż-żieda ta’ żewġ punti perċentwali, fejn l-interessi fuq l-imsemmi eċċess tal-VAT jakkumula għal perijodu bejn id-data ta’ skadenza tad-dikjarazzjoni għal xahar partikolari u dik tad-dikjarazzjoni għax-xahar ta’ wara, mingħajr ma jiġu applikati interessi maħsuba sabiex jikkumpensaw l-iżvalutazzjoni tal-munita kkawżata mill-mogħdija taż-żmien, li sseħħ wara dan il-perijodu, u li jgħodd sa data li, minn naħa, hija sussegwenti għall-għoti tas-sentenza li biha l-Qorti tal-Ġustizzja kkonstatat dan il-ksur tad-dritt tal-Unjoni u, min-naħa l-oħra, huwa qabel il-ħlas effettiv tal-interessi fuq l-imsemmi eċċess tal-VAT, sa fejn l-imsemmija prattika hija ta’ natura tali li ċċaħħad lill-persuna taxxabbli minn kumpens adegwat għat-telf ikkawżat min-nuqqas ta’ disponibbiltà tas-somom ikkonċernati u mhux sabiex jikkumpensaw il-piż ekonomiku tal-ammonti ta’ taxxa miżmuma indebitament.
(
1
)	ĠU C 340, 5.9.2022.